Eitt þúsund sjötíu og sex greindust með COVID-19 Á síðasta degi ársins. Þar af greindust hundrað tuttugu og sjö sem landamærasmit. Tæplega fimm hundruð eru í sóttkví. Eitt smit hefur bæst við á hjartadeild Landspítalans.
Sex daga sýni sem niðurstaða fæst úr fyrir kvöldið gefa til kynna hvort fleiri smit bætast við á hjartadeild Landspítalans. Átta sjúklingar á deildinni hafa nú greinst með smit.
Þeir sem hefja nýja árið í einangrun eru sjö þúsund sex hundruð áttatíu og fimm og í sóttkví eru fimm þúsund fimm hundruð tuttugu og fimm. Gylfi Þór Þorsteinsson er forstöðumaður farsóttahúsa.
Staðan er sú að hjá okkur eru tvö hundruð og fjörutíu gestir núna og langur listi fólks sem vill koma til okkar það var margt fólk sem kom til okkar í gær. Það komu til okkar um fjörutíu manns en það var líka fjöldi fólks sem fékk að fara í gær eftir þessa reglugerðarbreytingu varðandi sjö daga einangrunina
Gylfi segir ekki hafa gengið upp að nýta hluta Hótel Sögu fyrir farsóttahús of mikil önnur starfsemi sé í húsinu til að það gangi. Vilyrði eru fyrir tveimur hótelum til viðbótar á höfuðborgarsvæðinu við þau sem fyrir eru. Hann vonast til að þetta sleppi eins og hann orðar það. Með viðbótinni nú verða um sex hundruð og tuttugu herbergi á vegum farsóttahúsanna í notkun.
Það sem er kannski erfiðast í þessu er að það þarf að ráða margt nýtt fólk og þjálfa það. það tekur sinn tíma og svo er nátttúrulega það að það eru svo margir að smitast þessa dagana að það er langur listi sem að þarf að hringja út
Á covid göngudeild Landspítalans hefur verið gripið til þess ráðs að gefa ákveðnum hópi sjúklinga fyrirbyggjandi lyf.
Sólveig Hólmfríður Sverrisdóttir er deildarstjóri á covid-göngudeild.
Við erum að reyna að finna þá sem eru með undirliggjandi sjúkdóma taka þá hér inn í lyfjagjafir. Við erum búin að fá sem sagt lyf sem að á að hjálpa fólki til að verða ekki veikt ef það hefur kannski ekki myndað mótefni eða er á lyfjum sem að verður til þess að það myndi ekki mótefni